WEB-SERVENTA	Se hec net, e era sirventa que non gessie; se desesperaue Carriazo, e Avendaño s'estaue parat; eth quau, entà hèr era sua, damb era desencusa de preguntar per uns cavalièrs de Burgos qu'anauen tara ciutat de Sevilla, se calèc enquiath pati dera aubèrja; e a penes auec entrat, que d'ua sala qu'ère en pati vedec que gessie ua gojata, apuprètz d'uns quinze ans, mès o mens, jargada coma lauradoira, damb ua candèla alugada en un candelièr.